গোয়েন্দা তথ্যের ভিত্তিতে র‌্যাব জানতে পারে যে, জলদস্যু নাসির বাহিনীর প্রধান নাসিরসহ দলের কিছু সদস্য মুক্তিপনের টাকা সংগ্রহের লক্ষ্যে বাগেরহাট, দাকোপ, কয়রা ও বটিয়াঘাটা এলাকায় আত্মগোপন করে আছে। এরই ধারাবাহিকতায়  মঙ্গলবার বিকেল ৪টার দিকে র‌্যাবের একটি দল বটিয়াঘাটা থানার নারায়নখালি এলাকায় অভিযান চালায়। এসময় জলদস্যুরা র‌্যাবের উপর গুলি চালালে র‌্যাবও পাল্টা গুলি চালায়। উভয় দলের মধ্যে ১০-১৫ মিনিট গুলি বিনিময় চলে।